**MOKYMO SUTARTIS**

# 201\_ m. d. Nr.

Visagino ,,Gerosios vilties” progimnazija (toliau – Progimnazija), juridinio asmens kodas 190243095, esanti Partizanų g. 2/7, 31105 Visaginas, atstovaujama direktorės Jolantos Bartkūnienės, veikiančios pagal Visagino ,,Gerosios vilties” progimnazija nuostatus, patvirtintus Visagino savivaldybės tarybos 2015 m. birželio 25 d. Sprendimu Nr. TS-135, viena šalis ir prašymą pateikęs asmuo (toliau – Mokinys) bei Mokinio tėvai (globėjai, rūpintojai) (toliau - Mokinio atstovas)

(Mokinio vardas, pavardė, gimimo data, telefonas)

(Mokinio atstovo vardas, pavardė, telefonas)

# sudaro šią Mokymo sutartį (toliau – Sutartis).

# **SKYRIUS**

# **SUTARTIES OBJEKTAS**

1. Progimnazijos ir Mokinio bei Mokinio atstovo susitarimas dėl mokymo pagal Pradinio ugdymo programą (kodas 1010010001) ir Pagrindinio ugdymo programos I dalies (kodas 201001001).

## SKYRIUS

**SUTARTIES ŠALIŲ ĮSIPAREIGOJIMAI**

1. **Progimnazija įsipareigoja**:
   1. užtikrinti kokybišką ugdymą pradinio ir pagrindinio ugdymo I dalies išsilavinimo įgijimą;
   2. sudaryti saugias ir sveikas ugdymosi sąlygas, higienos reikalavimus atitinkantį mokymosi krūvį;
   3. sudaryti sąlygas Mokiniui mokytis pradinio ir pagrindinio ugdymo I dalies programą, saviraiškos poreikius tenkinantį neformalųjį ugdymą bei projektinę veiklą;
   4. ugdyti dorovės, pilietines, tautines ir patriotines nuostatas, pagarbą tėvams, savo kultūriniam identitetui;
   5. prireikus teikti pedagoginę psichologinę, socialinę pedagoginę, specialiąją pedagoginę, specialiąją ar medicinos pagalbą;
   6. leisti Mokiniui naudotis biblioteka, skaitykla, internetine skaitykla, sporto sale bei lankyti neformaliojo ugdymo užsiėmimus savo poreikiams tenkinti ir saviraiškai ugdyti;
   7. leisti pasistatyti progimnazijos rūbinėje daiktų spintelę;
   8. sudaryti sąlygas Mokiniui dalyvauti Progimnazijos savivaldoje;
   9. objektyviai ir nešališkai vertinti Mokinio ugdymosi pasiekimus ir pažangą;
   10. teikti informaciją Mokinio tėvams (globėjams, rūpintojams) apie ugdymo(si) sąlygas ir mokymo(si) pasiekimus, pamokų lankymą ir elgesį;
   11. tvarkyti ir naudoti Mokinio asmens duomenis teisės aktų nustatyta tvarka;
   12. teikti papildomas, Mokinio pageidaujamas ir teisės aktais reglamentuotas paslaugas;
   13. gerbti Mokinį kaip asmenį, nepažeisti jo teisių ir teisėtų interesų, laiduoti Mokinio asmenybės galių plėtotę;
   14. išduoti reikalingus dokumentus per tris darbo dienas po Sutarties nutraukimo;
   15. vykdyti žalingų įpročių prevenciją, riboti pašalinių asmenų patekimą į Progimnaziją;
   16. vykdyti kitas Progimnazijos nuostatuose, kituose teisės aktuose nustatytas funkcijas;
   17. laikytis Sutartyje prisiimtų įsipareigojimų.
2. **Mokinys įsipareigoja:**
   1. punktualiai ir reguliariai lankyti pamokas, klasės susirinkimus (valandėles) ir kitus progimnazijos renginius;
   2. laikytis reikalavimo – mokinys privalo klausytis mokytojo nurodymų;
   3. susirgus, tą pačią dieną, informuoti klasės vadovą; tėvų raštiškus paaiškinimus dėl praleistų pamokų klasės vadovui pateikti per 3 darbo dienas;
   4. Kiekvienais metais iki rugsėjo 15 d. pasitikrinti sveikatą ir pateikti progimnazijai gydytojo išduotą pažymą;
   5. pamokų ir pertraukų metu dėvėti Progimnazijos tarybos patvirtinto pavyzdžio uniformą (vaikinams – tamsiai mėlynas švarkas ir tamsiai mėlynos kelnės, šviesūs marškiniai ir kaklaraištis, merginoms – tamsiai mėlynas švarkas ir tamsiai mėlynas sijonas arba tamsiai mėlynos kelnės, šviesi palaidinė).
   6. stropiai mokytis, sąžiningai atlikti kontrolines užduotis, dalyvauti Progimnazijos organizuojamuose tyrimuose;
   7. lankyti neformalaus švietimo užsiėmimus skirtus progimnazijos mokinių gebėjimams ugdyti, jei juos lankyti rekomenduoja dėstantis mokytojas, klasės vadovas ir/ar pageidauja mokinio tėvai;
   8. pasirinkti dorinio ugdymo dalyką (tikybą arba etiką), modulius, pasirenkamuosius dalykus, projektinę veiklą;
   9. apsirūpinti individualiomis mokymosi priemonėmis (pratybų sąsiuviniais, rašymo priemonėmis, skaičiuotuvais ir kt.);
   10. laikytis Mokinio elgesio taisyklių, gerbti mokytojus, kitus Progimnazijos bendruomenės narius, nepažeisti jų teisių ir teisėtų interesų;
   11. aktyviai dalyvauti Progimnazijos savivaldoje;
   12. teikti asmens duomenis, taip pat duomenis apie šeimą, sveikatą, laiku informuoti Progimnaziją apie duomenų pasikeitimus ir leisti duomenis tvarkyti teisės aktų nustatyta tvarka;
   13. talkinti Progimnazijai, organizuojant progimnazijos, kaip vietos kultūros židinio renginius, tvarkant ir turtinant aplinką, reprezentuojant Progimnaziją;
   14. virtualioje erdvėje neskleisti kitų asmenų privatumą pažeidžiančios informacijos. Pamokų metu nesinaudoti mobiliojo ryšio priemonėmis. Nefotografuoti, nefilmuoti ir neįrašinėti kitų progimnazijos bendruomenės narių, jų pokalbių;
   15. nerūkyti, nevartoti, neplatinti ir nesinešioti narkotinių ir psichotropinių medžiagų, alkoholio, rūkalų (cigarečių, cigarų, elektroninių cigarečių ir kt.);
   16. nekviesti į progimnaziją pašalinių asmenų;
   17. nežaisti azartinių žaidimų;
   18. pertraukų ir laisvu nuo pamokų metu būti Progimnazijos pastate ar teritorijoje;
   19. atlyginti Progimnazijai padarytą žalą teisės aktais nustatyta tvarka;
   20. laikytis Sutartyje prisiimtų įsipareigojimų ir kitų Progimnazijos vidaus tvarką reglamentuojančių dokumentų reikalavimų.
3. **Mokinio atstovas įsipareigoja:**
   1. padėti progimnazijos Mokiniui bei švietimo teikėjui laikytis šios sutarties;
   2. bendradarbiauti su Progimnazijos pedagogais, lankytis tėvų susirinkimuose, bent kartą per tris mėnesius susitikti su mokinio klasės vadovu individualiam pokalbiui;
   3. iki einamųjų metų rugsėjo 20 d. prisijungti prie Progimnazijos elektroninio dienyno ir nuolat stebėti sūnaus/dukters ugdymosi pasiekimus;
   4. nedelsiant informuoti progimnazijos pedagogus (klasės vadovą, socialinį pedagogą ar administracijos atstovus) jeigu šeimoje susiklostė mokinio ugdymui(si) nepalankios aplinkybės;
   5. dalyvauti Progimnazijos veiklos tobulinimo procese: teikti pasiūlymus, pildyti anketas ir pan.;
   6. aprūpinti mokinį individualiomis mokymosi priemonėmis (pratybų sąsiuviniais, rašymo priemonėmis, skaičiuotuvais ir kt.);
   7. leisti mokiniui dalyvauti Progimnazijoje organizuojamuose tyrimuose, pasiekimų vertinimuose;
   8. teikti teisingus asmens duomenis, taip pat duomenis apie mokinio gyvenamąją vietą, šeimą, sveikatą, ir leisti juos tvarkyti teisės aktų nustatyta tvarka. Apie duomenų pasikeitimus informuoti Progimnaziją ne vėliau kaip per 3 darbo dienas;
   9. pateikti Progimnazijai reikiamą sveikatos pažymą, pradedant mokytis ir vėliau kiekvienais metais iki rugsėjo 15 d.;
   10. talkinti Progimnazijai, organizuojant renginius, tvarkant ir turtinant aplinką, ieškant rėmėjų, reprezentuojant Progimnaziją;
   11. laiku įmokėti Visagino miesto savivaldybės tarybos nustatyto dydžio mokestį už Mokinio pageidavimu suteiktas maitinimo paslaugas;
   12. atlyginti Progimnazijai padarytą žalą teisės aktais nustatyta tvarka;
   13. laikytis Sutartyje prisiimtų įsipareigojimų ir kitų Progimnazijos vidaus tvarką reglamentuojančių dokumentų reikalavimų.

**III. SKYRIUS**

**SUTARTIES TERMINAS**

1. Sutartis įsigalioja nuo Mokinio mokymosi dienos ir galioja iki Mokinys baigs Pradinio arba Pagrindinio ugdymo I dalies programą.

## IV. SKYRIUS

**SUTARTIES KEITIMO NUTRAUKIMO PAGRINDAI IR PADARINIAI**

1. Atskiru šalių susitarimu Sutartis gali būti pakoreguota. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.
2. Sutartis laikoma nutraukta vienai iš šalių pareiškus apie jos nutraukimą arba grubiai pažeidus Sutarties sąlygas.
3. Jei Progimnazija, dėl objektyvių priežasčių negali Mokiniui užtikrinti psichologinės, specialiosios pedagoginės, socialinės pedagoginės ar specialiosios pagalbos, tai ji, suderinusi su Mokinio tėvais (globėjais, rūpintojais), kreipiasi į Visagino švietimo pagalbos tarnybą bei Visagino savivaldybės administraciją.

Sutartis sudaryta dviem vienodą juridinę galią turinčiais egzemplioriais (po vieną kiekvienai šaliai).

# Sutarties šalių parašai:

Progimnazijos direktorė

1. V. (parašas)

Jolanta Bartkūnienė

Mokinys

(parašas) (vardas, pavardė)

Mokinio atstovas

(parašas) (vardas, pavardė)